เรื่องร้องเรียน: เรียน สำนักงานเจ้าหน้าที่ งานฌาปณกิจสงเคราะห์  เรื่อง การจัดส่งใบเสร็จรับเงินทางไปรษณีย์     เนื่องด้วยสมาชิกฌาปณกิจสงเคราะห์กรุงเทพมหานคร ที่เกษียนอายุราชการ แล้วได้ดำเนินการส่งเงินสงเคราะห์รายเดือนต่อเนื่องเป็นต้นมา แต่บางเดือนไม่ได้รับเอกสารใบเสร็จรับเงิน อันเนื่องจากสาเหตุหรือปัจจัย ทางการขนส่งหรือ สาเหตุอื่นๆ จึงอยากเสนอให้ทางงานฌาปณกิจสงเคราะห์ จัดส่งเอกสารแบบ ลงทะเบียน อย่างน้อยเอกสารสำคัญ จะได้ถึงมือผู้รับ และไม่มีปัญหาหากถึงวันที่ต้องใช้ยื่นประกอบการรับเงินสงเคราะห์ในกรณีสมาชิกเสียชีวิต
การดำเนินการของเจ้าหน้าที่: การฌาปนกิจสงเคราะห์กรุงเทพมหานคร ขอเรียนว่า กรณีสมาชิกการฌาปนกิจสงเคราะห์กรุงเทพมหานคร (ก.ฌ.กทม.)  ได้รับใบเสร็จไม่ครบทุกเดือน น่าจะเป็นสาเหตุจากการนำส่งของไปรษณีย์ไทย ทั้งนี้ การฌาปนกิจสงเคราะห์กรุงเทพมหานครอยู่ระหว่างจัดทำระบบทะเบียนสมาชิกออนไลน์ ซึ่งสมาชิกจะสามารถตรวจสอบข้อมูลรายละเอียดการชำระเงินรายเดือนผ่านระบบดังกล่าว ตลอดจนจัดพิมพ์ข้อมูลการชำระเงินได้ โดยเมื่อระบบแล้วเสร็จ จะได้แจ้งให้สมาชิกทราบต่อไป อนึ่ง ปัจจุบันการฌาปนกิจสงเคราะห์กรุงเทพมหานครสามารถตรวจสอบสถานะของสมาชิกผ่านระบบได้ทันที โดยผู้รับเงินสงเคราะห์  ไม่ต้องแนบใบเสร็จรับเงินประกอบการขอรับเงินสงเคราะห์ฯ
ความเห็นของผู้แจ้ง: ขอบคุณสำหรับการแก้ไขปัญหาครับ
พื้นที่: แขวงเสาชิงช้า เขตพระนคร กรุงเทพมหานคร